
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1.  Lõuna tn 28 (Oktoober AÜ asuva) aiamaja laiendamiseks ja rekonstrueerimiseks;
3.2.  Õlelille tn 118 (Gvozdika AÜ asuva) majandushoone püstitamiseks;
3.3.  Kangelaste tn 40 korteri nr 37 rekonstrueerimiseks;
3.4.  Elektrijaama tee 59 puistesõlmehoone ja kütusepurustushoone osaliseks lammutamiseks;

3.5.  Joala tn 23c Georgi kudumisvabriku, valmistoodangu lao ja lao täielikuks lammutamiseks;
3.6.  Elektrijaama tee 75, 87, 63 ja 61 6 kV elektrimaakaabelliine ehitamiseks.
4. RAKENDUSSÄTTED
4.1.  Käesolev korraldus jõustub seadusega ettenähtud korras.

4.2.  Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

